《秋草鹡鸰诗送黄箴卿扶兄榇归闽 其二》
明代·叶春及

流水涸有时，泪下如绠縻。人生鲜长在，欻若石火驰。

朝游竹素园，日夕寄招提。良朋岂不叹，友于心独悲。

一号再三踊，欲去还复迟。生者祇自苦，亡没宁讵知。

严霜瘁野草，孤鸟将何之。

作者简介：叶春及，[明]（公元1532年至1595年）字化甫，号石洞，明代广东惠州归善县人。生于明世宗嘉靖十一年，卒于神宗万历二十三年，年六十四岁。“刚方廉介，学行表表”，一生上疏甚多，《广东文征》收其奏疏四篇。著述甚丰，有《絅斋集》、《肇庆志》、《顺德志》、《永安志》、《惠安志》。亦为西湖、罗浮山留下很多题记，其中尤为出名的是罗浮山石洞山房的《逃庵记》摩崖石刻。